# Ананас

### от Уикипедия, свободната енциклопедия

Ананас
Ананас (Ananas comosus)
Класификация

царство: | Растения | Plantae
отдел: | Покритосеменни | Magnoliophyta
клас: | Едносемеделни | Liliopsida
разред: |  | Bromeliales
семейство: | Бромелиеви | Bromeliaceae
род: | Ананас | Ananas
вид: | Ананас | comosus

Научно наименование

| Ananas comosus

Ананасът е тропическо растение и плод. Плодът на комерсиално отглежданите ананасови растения е едър (достига до 5 кг), със сладък сочен вкус и не съдържа семена. Консумира се в сурово състояние след обелване на твърдата му наподобяваща люспи кора и под формата на консерви (най-вече компоти и сокове). Сокът на ананаса има жълтеникав цвят и е с богато съдържание на витамините A, B и C.

Научното наименование на най-разпространения вид от рода Ананас е Ananas comosus.

Ананасът произхожда от Южна Америка. В края на ХV век плодът е донесен и в Европа, но високата му цена го прави недостъпен за обикновените хора. По-късно плантации с ананас са засадени по западното крайбрежие на Африка. Днес ананаси се отглеждат в тропически райони като Флорида, Мексико, Централна Америка, Южна Америка, Хавайските острови, Филипинския архипелаг, Куба и остров Реюнион.

## [редактиране] Как да си посадим ананас

Необходими продукти: Пресен връх от ананас (такъв със зелено около короната), саксия от пореста глина, малки парчета от натрошен керамичен съд, пръст)

Първа стъпка: Отстранете короната на ананаса като я обрежете в кръг. Внимавайте да не се порежете на назъбената анасова кора!

Втора стъпка: Издълбайте в одрязаната корона около 2 см и половина от кремавото на цвят стебло и след това изватете издълбаната част от стеблото заедно със зелената част на короната.

Трета стъпка: Сложете стъблото със зелената маса нагоре на хладно и сухо място. Мазето ще бъде добър избор. Оставете стеблото така за около пет дни, докато листната маса изсъхне и се втрърди.

Четвърта стъпка: Покрийте дъното на избраната от вас саксия със натрошените парчета керамика. После посипете около 2 см слой пясък.

Пета стъпка: Добавете пръстта и засадете ананаса на около 2,5 см, като внимавате зелената част (която е останала зелена) да стърчи извън пръстта.

Ананасът обича слънце, но не и сух въздух, така че трябва да се държи на слъчево и влажно място. През зимата трябва да се държи на топло близо до източник на влага (например, там, където се сушат дрехи). Растението трябва да се полива веднъж седмично и да се наторява веднъж на два-три месеца.

За да даде плод, на растението ще му е нужно поне година и половина. Когато ананасът стане на година, година и половина, се появи една розова пъпка в средата му. След около два месеца от нея се образува светло червена шишарка. Две седмици по-късно от нея ще се разлистват едно след друга светло сини цветчета. Когато те прецъфтят, започва същинският растеж на плода. Ако ананасът не върже до 20 месеца, може да му се помогне като се завърже за него една червена ябълка със сезал. Така се поставят на сянка. След три-четири дни се маха ябълката, а ананаса се връща на слънчевото му място. Пъпката се показва до два месеца.

## [редактиране] Фотогалерия

Насаждения с ананаси в Мексико | Ананас от Хавайските острови | Резени от ананас | Сергия с ананаси на остров Реюнион

## [редактиране] Източници

- статия от английската Уикипедия
- в-к Стандарт - Ананасът - кралят на плодовете

| Тази статия за растения е мъниче. Можете да помогнете на Уикипедия, като я редактирате и я подобрите.

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D0%BD%D0%B0%D1%81.html“.

Категории: Мъничета за растения | Плодове | Едносемеделни

##### Views

- Статия
- Беседа
- Текуща версия

##### Търсене

##### На други езици

- العربية
- Bân-lâm-gú
- Dansk
- Deutsch
- English
- Español
- Esperanto
- Français
- Galego
- עברית
- Hrvatski
- Bahasa Indonesia
- Italiano
- Bahasa Melayu
- Nederlands
- 日本語
- Norsk (bokmål)
- Oyghurque
- Polski
- Português
- Simple English
- Suomi
- Svenska
- Українська
- 中文